ועדת הפנים ואיכות הסביבה, כנסת 16, פרוטוקול מספר 124, 2004-01-06 09:00

יורי שטרן: שלום, אני פותח את ישיבת הוועדה.

יורי שטרן: אנו שמחים לארח אצלנו את השר לביטחון פנים, צחי הנגבי, מפכ"ל המשטרה והמנכ"ל המשרד לביטחון פנים.

יורי שטרן: אנו רואים בדיון הזה נקודה מאוד חשובה בטיפול שלנו ככנסת בנושא של פשיעה.

יורי שטרן: נשמעו קולות רבים בישיבות הרבות על כך שהמשטרה מרוב הלחץ הגדול שיש לה הזניחה במידה מסוימת את הטיפול בפשיעה הרגילה.

יורי שטרן: זה ברור שכאשר יש פיגוע כוחות המשטרה נקראים למקום, ואין מ שידאג באותו רגע לגנב הקטן.

יורי שטרן: כאשר יש התמודדות עם משימות קשות כאלה, אז הבטחת בתים מפני גניבות או מניעת דקירות בפאבים, נדחקים הצידה.

יורי שטרן: בחודשים האחרונים היתה הרגשה כי הפשע ממש משתלט על הארץ.

יורי שטרן: השנה שחלפה, לפי הנתונים שסיפקה לנו משטרת ישראל בישיבה הקודמת שלנו בנושא הזה לפני חודש וחצי, היתה שנת שיא מבחינת מספר האזרחים שנהרגו באירועים עבריינים.

יורי שטרן: אנו מאוד שמחים שהמשטרה מחזירה את הפיקוד לידיה.

יורי שטרן: כל מה ששמענו עד כה נותן לי תקווה כי הדברים אכן ישתנו, וכי אתם תטפלו במלוא הכוח בפשיעה הזו.

יורי שטרן: הנזק החברתי והכלכלי בעקבות זאת הולך וגדל, ואנו לא יכולים להשלים עם זה.

יורי שטרן: ייתכן ובהתמודדות עם הפשיעה המאורגנת אנו צריכים לאמץ יותר ויותר שיטות של לחימה בטרור.

יורי שטרן: מצד שני יכול להיות שצריכה להיות הפרדה בין הכוחות שמטפלים בטרור לבין הכוחות שמטפלים בפשיעה הרגילה.

יורי שטרן: בכל מקרה ברור שמשטרת ישראל של היום היא לא אותה משטרה שהיתה לפני כמה שנים, וזה מחייב חשיבה אחרת, וזה גם מחייב את המדינה לתקצב אותה אחרת.

איתן כבל: הם יכולים להחליף את מדיהם למדים ירוקים.

איתן כבל: הם הפכו לזרוע צבאית.

יורי שטרן: הרבה מאוד דברים נעשו תוך כדי אלתור כתגובה למה שקורה.

יורי שטרן: יש פיגועים רבים והמשטרה הירא היחידה שפרוסה בכל הארץ ועל כן מטילים עליה משימות רבות.

יורי שטרן: אנו בונים פה מערך אבטחה שיהיה מערך אחיד לכל המוסדות, הציבוריים והפרטיים.

יורי שטרן: יש למשטרה ריבוי משימות, כאשר כל אחת מהן היא קשה בפני עצמה, והמשאבים אינם עומדים לרשותה של משטרת ישראל בהתאם לצרכים האלה ולכן המציאות קשה.

יורי שטרן: עצם התגובה שלכם לגל הפיגועים העבריינים האלה, היא דבר חשוב וחיובי.

יורי שטרן: אנו ננסה לגבות אתכם עד כמה שניתן.

יורי שטרן: עם כל הביקורת שנשמעת בכנסת על אלימות השוטרים, ברור הוא שרוב רובם של חברי הכנסת מעריכים מאוד את עבודת השוטרים, מבינים את המצוקה שלהם ורוצים לסייע להם ולגבות את כל מערך בטחון הפנים.

יורי שטרן: אני חושב, כי בעבודה המשותפת שלנו אנו יכולים לפתור חלק מהמצוקות.

אבשלום וילן: אדוני היו"ר, אני רוצה להזכיר לך כי הדיון הזה נערך בעקבות הצעה דחופה לסדר בדיון שנערך במליאת הכנסת והועבר לפה, כאשר המיקוד היה מאוד ברור, ההשתלטות של ראשי הפשע על חיינו בעקבות שורה של פיגועים בהם נהרגו אזרחים, השליטה שלהם בכל הנושא של הימורים בלתי חוקיים.

אבשלום וילן: השרה לבנת אמרה שזה הגיע גם למרכז הליכוד.

יורי שטרן: אני מודה לך כאחד היוזמים של הדיון, אבל זהו דיון מתוכנן מראש בסדרה של דיונים שקיימנו בנושא הזה.

צחי הנגבי: ראשית אני רוצה להודות ליו"ר ולחברי הכנסת שיזמו את הדיון.

צחי הנגבי: מבחינתו, המקום הטבעי לקיים את המהלך הציבורי כדי לקבל את הגיבוי הדרוש ואת היכולות האלמנטריות, זה ועדת הפנים ואיכות הסביבה.

צחי הנגבי: זו הוועדה המופקדת על הפיקוח הפרלמנטרי.

יורי שטרן: המשטרה היא חלק מאיכות הסביבה שלנו.

צחי הנגבי: זה ממש כך.

צחי הנגבי: אנשים לא יודעים עד כמה.

צחי הנגבי: זה למעשה היעד המרכזי של המשטרה, להבטיח את איכות החיים, את שלוות החיים ואת איכות הסביבה הנפשית והפיזית של כולנו.

צחי הנגבי: בחודשים האחרונים שנפל דבר בישראל חסר תקדים על פי כל קנה מידה.

צחי הנגבי: מאז קום המדינה לא היה מצבור כזה של קטל חפים מפשע, 9 במספר מאז חודש יולי.

צחי הנגבי: האירועים האלה הביאו את הנושא הזה לקדמת סדרי העדיפויות בישראל.

צחי הנגבי: כאשר אני והמפכ"ל הופענו בפני הממשלה, הבהרנו דבר שהוא מובן מאליו שלא התקבל בהפתעה, והוא שכאשר מגדירים נושא כנושא המחייב הערכות לאומית צריכים להבין שמדובר בשילוב כוחות של הרבה מערכות לאומיות.

צחי הנגבי: מדובר קודם כל במשטרה שהיא בחזית העימות, מדובר במערכת המשפט, התביעה הכללית, רשויות, כמו הרשות לאיסור הלבנת הון ורשויות אכיפה אחרות ושירות בתי הסוהר, כי בסופו של דבר אם אתה ממש את היעדים ואתה מגביר את הלחץ, האנשים האלה צריכים לשבת מאחורי סורג ובריח.

צחי הנגבי: לנוכח מצוקת הכליאה האימננטית במדינת ישראל, כאשר אלה מגיעים לבית המשפט והשופט יודע כי אין מקום לכלוא את אותו עבריין, אז לא עשינו דבר.

צחי הנגבי: בשל כך מדובר בשילוב כוחות של כלל המערכות.

צחי הנגבי: זו היתה גם בסופו של דבר עמדת הממשלה, והיא הטילה עלי להביא בפני ראש הממשלה בתוך 30 יום תוכנית לפעולה מערכתית מתואמת עם משרד המשפטים ועם משרד האוצר, כדי שלמשטרת ישראל ולגורמים האחרים תהיינה היכולות הבסיסיות להצליח ולנצח במערכה.

צחי הנגבי: אנו ממקדים את היעד בדבר אחד בלבד, לקעקע ולמגר את התופעות של הפשיעה המאורגנת.

צחי הנגבי: אנו לא רוצים להשלות אף אחד.

צחי הנגבי: לא מדובר בתופעות שתעלמנה מחיינו.

צחי הנגבי: זה לא קרה בשום מדינה בעולם, וזה גם כנראה לא יקרה כאן.

צחי הנגבי: אנו לא מדברם על פרק זמן של זבנג וגמרנו, אלא על קעקוע של תשתיות הפעילות התעשייתית של ארגוני הפשע, תעשיית ההימורים הבלתי חוקיים, תעשיית הברחת הנשים והסחר בנשים, תעשיית הלבנת ההון ותעשיית ייבוא הסמים.

צחי הנגבי: כל התעשיות האלה חייבות לקבל מכה אנושה כדי שהיכולת הכלכלית של הארגונים האלה תספוג את המכה הניצחת ובסופו של דבר נגיע אל היעדים הנדרשים.

צחי הנגבי: לפני שהמשטרה תציג פה את כלל הנתונים הרלוונטיים, אני רוצה לומר כי אנו הצגנו את הדברים האלה לפני ימים לא רבים בוועדת הכספים של הכנסת מתוך תקווה שניכלל גם אנחנו באותם סעיפים שהוועדה נוטלת על עצמה לשנות בתקציב המקורי שהומלץ לממשלה.

צחי הנגבי: לצערנו, לא היה אפילו חבר כנסת אחד בוועדת הכספים שחשב כי הנושא הזה הוא נושא שמבחינתו ראוי למאבק.

יצחק הרצוג: זה עלה בדיונים.

יצחק הרצוג: הבעיה היתה בקואליציה.

צחי הנגבי: לא ראיתי שיש בעניין הזה איזו דחיפות.

אבשלום וילן: אם היית בא עם דברים עם חבר הכנסת סלומינסקי, אז בטוח היית משיג עוד 100,000,000 שקל.

צחי הנגבי: חבר הכנסת סלומינסקי הוא היחיד שזה היה אכפת לו.

צחי הנגבי: תמיד אכפת לו.

צחי הנגבי: הבעיה היא שאין לובי לקורבנות.

צחי הנגבי: מדובר בקורבנות של ההימורים הבלתי חוקים, אלפי אנשים שנכנסים למצב של אומללות בגין הימורים ומשתעבדים לשוק האפור.

צחי הנגבי: אין לובי לנשים שהפכו להיות שפחות מין במדינת ישראל.

צחי הנגבי: זו תופעה שהיא מבחינה אנושית ומוסרית מזעזעת.

צחי הנגבי: כולם מכירים את התופעה הזו, אבל אין לה שדולה שנאבקת למענה.

צחי הנגבי: בשל כך אנו רוצים ומשוכנעים שהוועדה הזו תהיה עבורנו לובי לאותה מערכה שנצטרך לנהל מול האוצר בימים הקרובים, כדי שאותם צרכים ופערים יכוסו במידה המקסימלית, כדי שבמדינת ישראל תהיה מערכת שמסוגלת להתמודד ישירות עם פשיעה עשירה, מתוחכמת, נועזת ומופקרת.

יורי שטרן: בתחילת הקדנציה של הכנסת הזו קיימנו ישיבה על דו"ח הפשיעה.

יורי שטרן: אז הנתונים הצביעו על ירידה בפשיעה.

יורי שטרן: אנחנו ברכנו אז את משטר ישראל על כך שלמרות המצוקה הכלכלית הגוברת ונסיבות שונות שיו אמורות לגרום להתגברות הפשיעה, הסטטיסטיקה הצביעה על מגמה הפוכה.

יורי שטרן: לקראת סוף השנה הגענו לנתונים הפוכים.

יורי שטרן: אנו ראינו התפוצצות של עבריינות, פשיעה ורצח.

יורי שטרן: היום אנחנו מסתכלים על הכחל בפרספקטיבה שונה מזו שהיתה לנו בתחילת השנה.

יצחק הרצוג: אני הגשתי למליאה הסתייגות להוסיף למשטרה עוד מאות מיליוני שקלים.

יצחק הרצוג: אם אדוני רוצה, שידאג שחברי סיעתו יצביעו בעד ההסתייגות הזו.

צחי הנגבי: ואז אני לא אוכל להיות השר לביטחון פנים ולא אוכל ליהנות מהתוצאות.

שלמה אהרונישקי: כפי שאמר השר, זה המקום שבו ראוי שנציג את הדברים.

שלמה אהרונישקי: אני חושב כי יותר ויותר במדינת ישראל מתחילים להבין את המציאות שבה אנו נמצאים ואת התהליכים הכוללים שבה החברה שלנו נמצאת, ושראוי שאחרי לא מעט שנים של עיסוק בסדר עדיפות גבוה בתחום הטרור למצוא את האיזונים המתאימים ולעסוק גם בתחומים אחרים.

שלמה אהרונישקי: ראוי להגיד כי פשיעה וטרור הולכים יחד.

שלמה אהרונישקי: בסופו של דבר פעילות בתחום אחד משרתת את התחום השני והפוך.

שלמה אהרונישקי: מה שחשוב להבין הוא שהפשיעה החמורה שרובנו נחשפנו אליה בתקופה האחרונה ביתר עוצמה היא נקודת קצה לפשיעה ולאלימות כוללת שקיימת בחברה בישראל.

שלמה אהרונישקי: היא לא התחילה אתמול או ב-11 בדצמבר, ביום הפיגוע הפלילי בתל אביב שבו נהרגו 3 אזרחים כתוצאה מניסיון לחיסול של עבריינים.

שלמה אהרונישקי: מדובר בתהליך שיש לו הסלמה.

שלמה אהרונישקי: בשנת 2003 נהרגו 9 אזרחים ו-60 נפצעו, כאשר נקלעו למאבק בין כנופיות פשע.

שלמה אהרונישקי: כולם הם אזרחים תמימים שאינם קשורים לסכסוך, ולכן תבענו את המושג "פיגוע פלילי" לאחר הפיגוע ב-11 בדצמבר.

שלמה אהרונישקי: המסר הוא שלהתמודד עם הנושא הזה צריך להיערך ולהפוך אותו ליעד לאומי.

שלמה אהרונישקי: כפי שמדינת ישראל ידעה להיערך מול הטרור, כך היא צריכה לעשות גם בתחום הזה.

שלמה אהרונישקי: ראוי לציין כי משטרת ישראל לא פועלת בחלל ריק.

שלמה אהרונישקי: אנחנו פועלים בתוך מציאות וסביבת עבודה שמכתיבה לא רק את סדר העדיפות של משטרת ישראל, אלא גם את סדר העדיפות הלאומי.

שלמה אהרונישקי: הפשיעה היא תוצר מציאות חברתית, כלכלית, מדינית וביטחונית.

שלמה אהרונישקי: אסור בשום אופן לקחת את זה כציר בפני עצמו ולהתייחס רק אליו, אלא צריך לראות את זה בקונטקסט הכללי.

שלמה אהרונישקי: במציאות של שלוש השנים האחרונות, אין ספק כי זה משפיע על הרבה מאוד תחומים במציאות שלנו ובתוכם גם הפשיעה.

שלמה אהרונישקי: מחקרים שונים בעולם מצביעים על קשר ישיר בין מציאות מדינית-ביטחונית למציאות פלילית וכלכלית.

שלמה אהרונישקי: משטרת ישראל זיהתה את התרחיש הזה ואת האיום על החברה כבר לפני שלוש שנים.

שלמה אהרונישקי: מי שראה את תרחישי הייחוס שמשטרת ישראל סמנה לעצמה בשלוש שנים האחרונות, ראה את הפשיעה המאורגנת, סחר וייבוא סמים, שימוש באמל"ח ואת הפשע המאורגן כחלק מתשעה תרחישי ייחוס שמטרת ישראל נערכת אליהם.

שלמה אהרונישקי: אני רוצה לומר כי אם לא היינו מסמנים את זה כיעד ולא היינו מתחילים להיערך לכך לפני שלוש שנים, היינו היום במציאות הרבה יותר רעה.

שלמה אהרונישקי: היכולת שלנו היום להתמודד היא יותר טובה כיוון שסיימנו את זה כיעד ועשינו מאמצים גדולים כדי להתמודד עם זה.

שלמה אהרונישקי: זה נכון שבסופו של דבר הוא הכל עניין של סדר עדיפות ותעדוף משאבים.

שלמה אהרונישקי: כל הזמן אנחנו צריכים לחיות את הקצוות האלה ולראות היכן להשקיע את מה שאין לנו.

שלמה אהרונישקי: זאת מציאות שצריך להכיר אותה לאורך כל הדרך.

שלמה אהרונישקי: ישנם פערים לא קטנים בין הסטטיסטיקה לבין התחושות בכל הנוגע לפשיעה.

שלמה אהרונישקי: אני מטפל בתחושות ולא רק בסטטיסטיקות, כי הסטטיסטיקות מסוגלות לשקר ולשכר.

שלמה אהרונישקי: ניתן לראות כי גם בשנת 2003 לא היתה עלייה דרמטית בהיקף הפשיעה או בפתיחת התיקים הפליליים במדינת ישראל.

שלמה אהרונישקי: אנו מסמנים פה גרף שמצביע על כך שאם לא ננקוט במהלכים נוספים הרבה יותר דרסטיים לטיפול בפשיעה הכוללת, נגיע בשנת 2010 ל- 500,000 תיקים פליליים.

יורי שטרן: האם ייתכן כי בגלל העומס הגדול על המשטרה לא נפתחים תיקים פליליים במקריים בהם לפני כמה שנים כן היו נפתחים תיקים?

שלמה אהרונישקי: לא.

שלמה אהרונישקי: זה לא קיים.

שלמה אהרונישקי: יכול להיות שהעומס גורם לכך שאנו לא מטפלים כמו שצריך בכל תיק.

שלמה אהרונישקי: מדד התיקים הפליליים הוא פועל יוצא של תלונות הציבור במרבית המקרים.

שלמה אהרונישקי: כאן יש פער כמו בכל העולם.

שלמה אהרונישקי: לא כל נתוני הפשיעה מדווחים בסוף למערכות אכיפת החוק.

שלמה אהרונישקי: גם בתחום הפשיעה החמורה אין עלייה דרמטית בשנת 2003.

שלמה אהרונישקי: יש פחות או יותר זהות בכמות התיקים הפליליים.

שלמה אהרונישקי: גם כאן אנו מסמנים מגמה שיכולה להתרחש אם לא ייעשו מעשים נוספים כדי לצמצם ולמנוע את הפשיעה.

שלמה אהרונישקי: בתחום הרצח ניתן לראות כי בשנת 2003 יש פחות מקרי רצח מאשר בשנת 2002.

שלמה אהרונישקי: גם כאן אני מציע שלא להתבשם מהנתונים הסטטיסטיים האלה.

שלמה אהרונישקי: השינוי הגדול הוא בעוצמה של האירועים, בקורבנות ובנחישות של הפוגעים.

שלמה אהרונישקי: אני אומר את זה כפתיח לעובדות.

יורי שטרן: אני רואה כי אחוז הגילויים ירד.

שלמה אהרונישקי: אחוז הגילויים הוא פונקציה מצטברת.

שלמה אהרונישקי: הרבה פעמים את מגלה שנה או שנתיים אחרי המקרה, ולכן קשה למדוד זאת.

שלמה אהרונישקי: אחוז הגילויים במדינת ישראל הוא יחסית גבוה, אך עדיין לא מספיק.

שלמה אהרונישקי: אנו יכולים לראות כי נתונים ניסיונות לרצח הם זהים פחות או יותר.

שלמה אהרונישקי: מדובר בפספוס או בטיפול טוב יותר של בית החולים בשלב הראשון.

שלמה אהרונישקי: אנו מכניסים את זה תחת אותה מסגרת.

שלמה אהרונישקי: ראוי להגיד שיש לו מעט עבירות ועבריינות במדינת ישראל שהיכולת לגלות אותם תלויה לא רק במתלונן, אלא בפעילות המשטרה.

שלמה אהרונישקי: ניתן לראות כי גם בשנה-שנתיים האחרונות השקענו לא מעט מאמצים בעבירות החשיפה האלה כדי לגלות ולחשוף.

שלמה אהרונישקי: כמעט 30,000 תיקים הם פועל יוצא של עבירות חשיפה של פעילות יזומה של המשטרה שמנסה לגלות ולטפל באיומים.

שלמה אהרונישקי: אם המשטרה לא תפעל האופן ממוקד בתחום הזה, נימצא פה בגן עדן של שוטים, בו לא תהיה עבריינות כי אף אחד לא מתלונן על בסמים, על סרסרות לזנות ועל משחקים הימורים.

שלמה אהרונישקי: יכול להיות מקרה בו מישהו מתלונן כי גנבו לו שם את הכסף ולא מעבר לזה.

שלמה אהרונישקי: בכל התחומים האלה מדובר בעבירות חשיפה.

שלמה אהרונישקי: ניתן לראות כי עם המשאבים המעטים שיש לנו, ניסינו והמשכנו להשקיע גם בתקופה של טרור, מציאות ביטחונית קשה ומצוקות כלכליות גדולות מאוד.

שלמה אהרונישקי: אחד האלמנטים שמייצר את היכולת של הארגון לבצע פעילות פלילית הוא האמל"ח.

שלמה אהרונישקי: לגורמים עבריינים יש נגישות רבה לאמל"ח.

יצחק הרצוג: גם צה"לי?

שלמה אהרונישקי: גם צה"לי וגם בעקבות החיבור בין פשיעה לטרור.

שלמה אהרונישקי: המציאות בשטח היא כזו שכמעט ואין שום בעיה לעבריין ממוצע להשיג אמל"ח כדי להשתמש בו לצורך חיסול חשבונות.

שלמה אהרונישקי: אנו מתואמים בעניין הזה גם עם הצבא.

שלמה אהרונישקי: יש זליגה גדולה מאוד של אמל"ח מתוך צה"ל.

שלמה אהרונישקי: יש העברת אמל"ח דו סטרית בין גורמים פליליים לגורמי טרור.

שלמה אהרונישקי: הקשר הזה בין פלילי לטרור מוכר לנו.

שלמה אהרונישקי: אני רוצה להזכיר לכם את האירוע של הקב"ט של מנרה שנרצח, כאשר הרוצח לקח את הנשק ומכר אותו לגורמי טרור.

שלמה אהרונישקי: יש פה קשר דו סטרי בין שני הצדדים.

שלמה אהרונישקי: אני רוצה להזכיר לכם שאנחנו בשיתוף עם שירות הביטחון הכללי חשפנו את אותה חבורה שתמורת סמים העבירה אמצעים וריגלה לטובת החיזבאלה.

שלמה אהרונישקי: זו מערכת שכל הזמן פועלת בשטח.

שלמה אהרונישקי: אם אנו נצליח לנתק את מקורות האמל"ח, נצמצם במידה מסוימת את עוצמת האירועים האלה והפיגועים האלה בשטח.

שלמה אהרונישקי: אני רוצה לומר כי מדובר במערכת אינטגרטיבית.

שלמה אהרונישקי: לא סתם ראש הממשלה והשר הגדירו את זה כיעד לאומי.

שלמה אהרונישקי: אי אפשר למדוד את הפעילות הזו רק דרך נוכחות משטרה וכוחות המשטרה.

שלמה אהרונישקי: לא בכדי הזמנתם את מנהל בתי המשפט וגורמים נוספים.

שלמה אהרונישקי: גם לכנסת יש תפקיד מרכזי בשינויי חקיקה ובמתן כלים יותר טובים למערכת אכיפת החוק לבצע את תפקידה.

שלמה אהרונישקי: אני מודה כי בחלק מהנושאים ידינו כבולות מאחור היום בשביל לבצע את הדברים בעוצמה גדולה יותר.

יורי שטרן: מה למשל?

שלמה אהרונישקי: ראש אמ"ן יציג את זה.

יורי שטרן: הדברים האלה הם הכי רלוונטיים מבחינתנו.

ניסן סלומינסקי: החוק להגנת עדים זו דוגמא טובה.

שלמה אהרונישקי: המעגל הזה שצריך לטפל בפשיעה הוא מעגל שהמבחן שלו הוא מבחן ההרתעה.

שלמה אהרונישקי: אם עבריין ממוצע לא יבין כי מה שהוא עושה בסופו של דבר יגרום לו לשבת מאחורי סורג ובריח, הוא ימשיך לבצע את הפשיעה.

שלמה אהרונישקי: מבחן ההרתעה הוא המבחן העליון של רשויות אכיפת החוק במדינת ישראל, כי במרדף האינסופי אחרי העבריינים אף פעם לא נצליח לנצח.

שלמה אהרונישקי: אנו ננצח אם ניצור כלים שייצרו הרתעה בעקבותיה העבריין לא יתחכך בפשיעה הזו, ואם הוא יעשה זאת נצליח לנתק את הקשר שלו אל העולם העברייני הזה.

שלמה אהרונישקי: מבחן ההרתעה הוא מבחן בעייתי ומורכב, ואנו נציג זאת בהמשך.

שלמה אהרונישקי: אנו קבענו לפעילות של המשטרה שני יעדים מרכזיים, חיסול ארגוני הפשיעה והקטנת המעורבות שלהם בפשיעה דרך מכלול של נושאים, והחזרת הביטחון לרחובות.

שלמה אהרונישקי: משטרת ישראל רואה בערך הביטחון האישי, ערך עליון ותפקיד מרכזי שלה כמשטרה.

שלמה אהרונישקי: בטחון אישי מוביל לביטחון חברתי ולחוסן לאומי.

שלמה אהרונישקי: הדבר הזה הוא יעד מרכזי שלנו כי בעזרתו ניתן לנצח כל דבר.

שלמה אהרונישקי: מדינת ישראל ומשטרת ישראל הוכיחו בעבר, כי אם לוקחים נושא ומתמקדים בו, ניתן להצליח.

שלמה אהרונישקי: זה מחייב פעילות אינטגרטיבית, קשב, תוספת משאבים, אמצעים והתמקדות.

שלמה אהרונישקי: כלך ניתן יהיה לשנות את העקומה הזו.

אילן פרנקו: אנחנו עוסקים בשני מושגים שגם כנסת ישראל הכירה בהם, פשיעה מאורגנת וארגון פשיעה.

אילן פרנקו: פשיעה מאורגנת, לפי ההגדרה שלנו, זו פשיעה שמבוצעת באופן שיטתי ממושך על ידי קבוצת אנשים, שזה סדר יומם.

אילן פרנקו: מעבר לעיסוק בפשיעה הם לא עוסקים במאומה.

יורי שטרן: האם יכולה להיות פשיעה מאורגנת שלא מטעם ארגון הפשיעה?

אילן פרנקו: אנחנו מחברים בין שני המושגים האלה, וכך גם עשה החוק.

אילן פרנקו: החוק למאבק בארגוני פשיעה שעבר ברשומות בחודש יולי 2003 הכיר במושג ארגון פשיעה.

שלמה אהרונישקי: החוק למאבק בארגוני פשיעה הוא חוק מצוין.

שלמה אהרונישקי: לפי אני יכול לטפל גם במי שאני מצליח להוכיח שהוא חבר בארגון פשיעה, גם אם אני לא הצלחתי להוכיח כי הוא עבר עבירות.

יצחק הרצוג: אנו רוצים לשמוע כמה ארגונים כאלה יש בארץ היום.

אבשלום וילן: איך רוזנשטיין מגדיר את עצמו כאיש עסקים?

אילן פרנקו: המודיעין של רוזנשטיין לגבי עצמו והמודיעין של עורכי הדין שלו עליו, שונה מהמודיעין של משטרת ישראל.

יצחק הרצוג: כמה ארגוני פשיעה כאלה יש על הכוונת?

אילן פרנקו: ארגון הפשיעה הוא מוציא לפועל את הפשיעה המאורגנת.

אילן פרנקו: במדינת ישראל אנו יודעים לזהות מספר ארגוני פשיעה גדולים ברמה ארצית ומספר ארגונים קטנים יותר ברמה המקומית.

אילן פרנקו: אנו יודעים לומר היום כי יש כמה עשרות ארגוני פשיעה במדינת ישראל, מספר ארגונים גדולים יותר ועוד כמה ארגונים קטנים יותר.

יורי שטרן: עד כמה התופעה הזו היא חדשה?

יורי שטרן: האם אתה יכול להגיד שלפני 10 שנים לא היו ארגונים כאלה או שהיו מעט מאוד ארגונים כאלה?

יצחק הרצוג: היה את דו"ח שמרון.

אילן פרנקו: ההיסטוריה של הפשיעה במדינת ישראל לאורך כל השנים הצביעה על פשיעה מאורגנת כזו או אחרת בממדים כאלה או אחרים.

אילן פרנקו: סכסוכים בין ארגוני פשיעה ובין עבריינים היו מאז ומתמיד.

אילן פרנקו: אנו כרגע עוסקים בסכסוך של שנות ה-2000.

אילן פרנקו: ראוי לציין כי משטרת ישראל לאורך כל השנים טיפלה בארגוני הפשיעה האלה, ועל כן חלק מאוד נכבד מאותם ארגוני פשיעה נמצאים היום בבתי הסוהר.

אילן פרנקו: בשנות ה-90 היתה מלחמה עקובה מדם בין שני ארגוני פשיעה בתל אביב, כנופיית רמת עמידר וכנופיית פרדס כץ.

אילן פרנקו: בתום פעילות נחושה ועיקשת, שני הארגונים האלה פורקו והושמו מאחורי סורג ובריח.

אילן פרנקו: כל מנהלי הארגונים האלה וגם מרבית מחבריו נמצאים היום מאחורי סורג ובריח.

יצחק הרצוג: האם יש כמה עשרות כאלה?

אילן פרנקו: יש כמה גדולים וכמה עשרות קטנים.

אילן פרנקו: המאפיינים של פעילות ארגוני הפשיעה הם מעורבות גוברת בתמונת הפשיעה במדינת ישראל.

אילן פרנקו: אנחנו זיהינו מעבר מסודר מענפי פשיעה שהסיכון בעיסוק שלהם הוא רב והענישה שלצידם היא גבוהה, לענפי פשיעה ושהסיכון הוא לא רב וההכנסה היא גדולה מאוד, כמו מעבר לתחום ההימורים.

אילן פרנקו: אנו מזהים גם מעבר מפעילות של בודדים לפעילות מאורגנת וכניסה לעסקים חוקיים, כמו נדל"ן, מרכזי עסקים ותחנות דלק, כאשר הכניסה לעסקים חוקיים משמשת עבורם מכשיר לצורכי הלבנת הון.

אילן פרנקו: התחום המרכזי שבו עוסק הארגון הוא תחום ההימורים.

אילן פרנקו: הוא גם המחולל המרכזי של הסכסוכים בין ארגוני הפשיעה.

יצחק הרצוג: זה גם בארץ וגם בחו"ל.

אילן פרנקו: במקרים מסוימים הוא עבר את גבולות המדינה.

איתן כבל: מה ההיקף שלו.

אילן פרנקו: אנחנו בשיתוף עם כמה רשויות יודעים לומר כי שוק ההימורים החוקיים ובלתי חוקיים במדינת ישראל סב סביב ה-14 מיליארד שקל.

יורי שטרן: אם המשטרה היתה יכולה להחרים את זה ולהכניס זאת לקופתה, אז זה היה טוב.

איתן כבל: צריך לסדר את זה כהתניה.

ניסן סלומינסקי: 10% זה מספיק.

אילן פרנקו: בפעילות של ארגוני הפשיעה אנו מזהים גם עיסוק בסמים, הלוואות בשוק האפור וגביית דמי חסות.

אילן פרנקו: באחת הישיבות פה דנו בנושא.

אילן פרנקו: אנו מדברים גם על תחנות דלק פירטיות, מכוני ליווי ועבירות הונאה.

אילן פרנקו: עכל העבירות האלה משמשית עבירות מקורה לצורכי הלבנת הון.

אילן פרנקו: חלק מהכספים שמושגים באמצעות הפעילות הבלתי חוקית מולבנים ועוברים לתחומי עיסוק חוקיים.

אילן פרנקו: הבאנו שקף שמדגים מבנה של ארגון פשיעה במדינה ישראל.

אילן פרנקו: ניתן לראות כי הוא מחלק לשלושה חלקים: רובד בכיר עם ראש הארגון והשותפים הבכירים עם חלוקת תפקידים מסודרת בינם לבין עצמם, רובד הביניים שהוא עדיין רובד בכיר, ויש את רובד החיילים.

יורי שטרן: האם זה המבנה הסטנדרטי?

אילן פרנקו: זה מבנה סטנדרטי של ארגון פשיעה במדינת ישראל, כאשר ארגון ארצי מונה עשרות רבות של חברים, וארגון מקומי יכול למנות עד 10-15 איש.

אילן פרנקו: אנו שמים את ידנו על המבנה הזה.

יורי שטרן: האם בכל העולם זהו המבנה, או שיש פרמטרים מיוחדים למבנה ארגון הפשיעה בארץ?

אילן פרנקו: זה מבנה סטנדרטי של ארגון פשיעה.

אילן פרנקו: הוא יכול להיות קטן או גדול יותר.

אילן פרנקו: במדינות שנמצאות מעבר לים הוא גדול יותר.

שלמה אהרונישקי: אני רוצה לציין כי אנו מעריכים כי ארגון פשיעה כזה צריך בין 400,000-500,000 לחודש על מנת לממן את המשכורות, עורכי הדין, הרכבים המשוריינים והמאבטחים.

שלמה אהרונישקי: מזה ניתן להבין כמה כסף הם צריכים על מנת להחזיק את עצמם וכמה הקרב הוא קשה על המשאבים הכספיים של מדינת ישראל.

שלמה אהרונישקי: מאותו רגע שהם מבינים כי המדינה לא יודעת לספק להם את כל המקורות הכספיים הם יוצאים גם למדינות העולם ומבצעים שם חלק גדול מהעבריינות.

יורי שטרן: אבל הם מביאים כסף ארצה.

אילן פרנקו: ארגון צריך לתחזק את עצמו וצריך להרוויח כמו כל ארגון כלכלי פיננסי.

אילן פרנקו: זה ארגון כלכלי פיננסי שאינו חוקי במרביתו, כאשר המטרה העיקרית שלו היא רווח.

אבשלום וילן: האם אתם מגיעים גם לראשי הארגון או רק לחיילים הבכירים?

אילן פרנקו: אנחנו עובדים בכל הרבדים.

אילן פרנקו: בסופו של דבר אנחנו נגיע גם לרבדים העליונים.

יורי שטרן: האם אתם מזהים אותם.

אילן פרנקו: אנו מזהים אותם, ממפים אותם וקוראים להם בשמות.

אילן פרנקו: גם הם יודעים שהם ממוקמים.

יצחק הרצוג: האם יש ארגונים זרים שיש להם נציגויות פה?

אילן פרנקו: מדובר בפלח מאוד קטן.

אילן פרנקו: אנחנו ניסינו להסביר לעצמו מה קרה בשנת העבודה 2003.

אילן פרנקו: הרי סכסוכים בין ארגונים היו גם בשנים עברו וגם חיסולים הדדיים גם הם היו בשנים עברו.

אילן פרנקו: יש פה שני דברים מרכזיים שהתרחשו, מאבק לעיסוקי פשיעה עתירי הכנסה, כמו שוקר ההימורים.

אילן פרנקו: השוק במדינת ישראל הוא שוק מצומצם וקטן ועל כן המלחמה היא מלחמה עיקשת.

אילן פרנקו: הגורם לחלק גדול מהסכסוכים בין ארגוני הפשיעה הוא ניסיון להשיג שליטה על מרבית ענפי הפשיעה.

אילן פרנקו: אנחנו זיהינו את פרשת הבנק למסחר כנקודת מפנה מרכזית בחייהם של ארגוני הפשיעה במדינת ישאל.

אילן פרנקו: הבנק למסחר היה צינור חמצון כספי מרכזי לארגוני הפשיעה.

אילן פרנקו: אנו גם יודעים לומר כי בתוך הבנק למסחר, וזה גלוי כי יש כבר כתבי אישום, מרבית ארגוני הפשיעה במדינת ישראל היו מעורבבים ומיוצגים.

אילן פרנקו: העובדה שעבירות ההונאה נחשפו והפעילות של הבנק הזה נחשפה, ניתקה צינור חמצן מרכזי לארגוני הפשיעה.

ניסן סלומינסקי: האם יש עוד בנקים כאלה?

אילן פרנקו: אנו לא יודעים לומר היום כי יש עוד בנקים כאלה, בקנה מידה כזה.

יורי שטרן: האם הסיפור הזה של בנק מסחר הוא בא כחיפוש אחרי מערכת כזו שתסייע בתחום הכספי, או שבמקרה הבריונים בתוך הבנק גילו את הכסף?

שלמה אהרונישקי: נקודת המפנה היתה ההודאה של אתי אלון.

שלמה אהרונישקי: חודשים קודם התחילו להצטבר מידעים שלא הבשילו עדיין לכדי הבנה של המהלך כולו.

שלמה אהרונישקי: השינוי המהותי שחל הוא ההודאה של הגברת.

שלמה אהרונישקי: הבנק הזה תיקצב את רוב הארגונים.

אבשלום וילן: אבל כבר בשנת 1998 חוקר פרטי בשם נחשון, דרך המועצה להסדר הימורים בספורט, העביר לכם חומר שבו מצולם בעלה של אתי אלון ואומר כי הוא מנהל תחנת הימורים בלתי חוקית.

אבשלום וילן: כבר משנת 1998 ידעתם כי המשפחה הזו עוסקת בפעילות הזו, ואתם חיכיתם עד לשנת 2003.

שלמה אהרונישקי: אני דוחה מכל וכל את המושג, חיכינו.

שלמה אהרונישקי: משטרת ישראל אף פעם לא מחכה, וברוב המקרים היא אף מקדימה.

שלמה אהרונישקי: לא הצלחנו לגבש ראיות.

שלמה אהרונישקי: לא כל פעולה שאנו עושים ולא כל תמונה ראשונית מגיעים בסופו של דבר לגיבוש ראיות בפני בית המשפט.

שלמה אהרונישקי: יש פער אדיר בין יכולת המודיעין ליכולת לגבש ראיה.

שלמה אהרונישקי: בארגונים אחרים מצאו לכך פתרון.

שלמה אהרונישקי: בשב"כ כאשר יש פער בין המודיעין לבין גיבוש ראיות, יש מעצר מינהלי.

שלמה אהרונישקי: למשטרת ישראל אין את הכלי הזה.

יצחק הרצוג: מה קורה באמריקה?

יצחק הרצוג: האם יש כלים אחרים שניתן להעתיק אותם?

ניסן סלומינסקי: האם למדתם מהמקרה הזה ועכשיו אתם עורכים בדיקות ותר ממוקדות בבנקים אחרים?

שלמה אהרונישקי: העבירות האלה הן עבירות לחשיפה.

שלמה אהרונישקי: אנחנו כל הזמן מנסים לחשוף, אבל צריך להבין כי במערכות האלה יש עוד מערכות.

שלמה אהרונישקי: הפיקוח על הבנקים הוא חלק מרכזי.

שלמה אהרונישקי: גם לו יש תפקיד בעניין.

ניסן סלומינסקי: ייתכן שיש בנקים נוספים שפועלים כך.

שלמה אהרונישקי: אני מניח כי במערכת הבנקאית יש לא מעט לקחים שמיושמים בעקבות המקרה, וגם אנחנו שאנחנו מבינים כי הציר הכלכלי הוא המניע המרכזי לפעילות של ארגוני הפשע והוא המוקד הטיפול המרכזי שלנו, משפרים את היכולות שלנו בעניין הזה, דרך חקיקה חדשה ומהלכים נוספים.

יורי שטרן: האם זה התחיל ונגמר בבנק למסחר?

יורי שטרן: האם לא היו קשרים במערכת הפיננסית מעבר לכך?

אילן פרנקו: זה התחיל ונגמר בבנק למסחר.

אילן פרנקו: הבנק למסחר היה צינור חמצן כספי מרכזי.

יורי שטרן: אבל לא היו שלוחות של זה.

יורי שטרן: זה לא סרטן שהתפשט גם במערכות אחרות.

אבשלום וילן: לעולם אין לדעת.

יצחק הרצוג: כרגע אין לו מידע נוסף על כך.

אילן פרנקו: יש לנו שני חוקים מרכזיים שבהם אנו משתמשים היו כדי לתקוף את ארגוני הפשיעה.

אילן פרנקו: החוק הראשון הוא חוק חדש שפורסם ברשומות ביולי 2003, חוק מצוין.

אילן פרנקו: זה חוק שמהווה הכרה בקיומה של פשיעה מאורגנת.

אילן פרנקו: כנסת ישראל הכירה בעובדה שיש ארגוני פשיעה במדינת ישראל וכי המשטרה מצריכה כלי חקיקתי וחוקי כד לטפל בהם.

אילן פרנקו: היום אנחנו מיישמים את החוק הזה הלכה למעשה במספר מקרים.

אילן פרנקו: זהו חוק מצוין שצריך עוד לעבור את מבחן הקבילות המשפטית.

אילן פרנקו: ברגע שהוא יעבור את מבחן הקבילות המשפטית, יהיה לנו כלי עבודה מצוין.

שלמה אהרונישקי: אנחנו נמצאים בשלבים אחרונים של גיבוש כתבי אישום בתחום הזה.

אילן פרנקו: החוק השני שמקדים את החוק הקודם הוא החוק לאיסור הלבנת הון שנחקק לקראת שנת 2000.

אילן פרנקו: אנו עושים בו שימוש מרכזי ביחד עם חוקי החילוט, כדי לבצע תקיפה כלכלית.

אילן פרנקו: לאור כל האירועים האחרונים נקבעה מדיניות מפכ"ל ומדיניות שר שהתוותה את פעילותה של משטרת ישראל בתחום הפלילי לטיפול בארגוני הפשיעה, שאומרת מלחמה כוללת בארגוני הפשיעה ובל השטחים בהם הם מטפלים, כאשר המגמה המרכזית היא לפרק את ארגון הפשיעה.

אילן פרנקו: לכל ארגון כזה יש תשתית עסקית שצריך לטפל בה.

אילן פרנקו: בנוסף, צריך להחזיר את תחושת הביטחון לציבור שנפגמה במהלך התקופה האחרונה.

אילן פרנקו: משטרת ישראל עוסקת בתקיפת ארגוני הפשיעה לאורך כל התקופה האחרונה באופן ממוקד ומסודר, כאשר זה הנושא הראשון על סדר היום הפלילי שלנו.

אילן פרנקו: זה אומר הסטה של כוחות, תגבור הכוחות, הרחבת הפעילות המבצעית בחו"ל, שילוב יחידות מיוחדות והרחבת שיתוף הפעולה עם כל הרשויות שעוסקות באכיפת החוק ברשות המשפטית וברשות הכלכלית.

אילן פרנקו: בשלושת השובות האחרונים משטרת ישראל פיצחה מעל 200 מכוני ליווי, מעל 355 בתי קזינו, תפסה מעל 400 מכונות מזל, תקפה אתרים המשמשים להחלפת מטבע חוץ וביצעה שורה ארוכה מאוד של תפיסות נשק וסמים, עצרה מעל 700 עצורים ופתחה 1,000 תיקים חקירה.

אילן פרנקו: בשנת 2000 עד היום עצרנו כ-100 עצורים שנמנים על ארגוני הפשיעה במדינת ישראל.

אילן פרנקו: זו התשובה לשאלה הכין הייתם בשנת העבודה 2003.

איתן כבל: מה זה עצורים?

אילן פרנקו: במרבית המקרים מדובר בעצורים עד תום ההליכים.

אילן פרנקו: מדובר פה בפרשיות חקירה כבדות משקל.

אבשלום וילן: האם אתה מדבר על חיילים או מפקדים?

שלמה אהרונישקי: רובם מהדרג השני והשלישי.

אילן פרנקו: אנחנו עדיין מטפלים בדרג השני והשלישי, אך אנו נגיע גם לדרג הראשון.

איתן כבל: כמה הובאו לכדי הרשעה?

אילן פרנקו: אין לי כרגע את המספר, אבל צריך לזכור כי ההליך המשפטי הוא ארוך.

שלמה אהרונישקי: זה מה שעשינו עד כה, אבל צריך לציין כי זו מערכת שלא מתאדה.

שלמה אהרונישקי: היא מחפשת מקומות אחרים ונישות אחרות.

שלמה אהרונישקי: אתה יכול היום לסגור בית הימורים, ומחר יפתחו אותו במקום אחר.

שלמה אהרונישקי: זה תהליך שהוא תהליך רציף.

אבשלום וילן: זה כיוון שהענישה כלפי העבירות הללו היא לא רצינית.

שלמה אהרונישקי: גם אם אנו עוצרים את הבעלים, יש בעיה של חקיקה וענישה.

יצחק הרצוג: האם יש ניסיון של הגופים האלה לחדור למשטרה, למערכת בתי המשפט והפרקליטות?

אילן פרנקו: זה אחד מתרחישי הסיכון שלקחנו בחשבון.

אילן פרנקו: אנחנו זיהינו מספר מקרים שבהם ניסו לחדור גם אל תוך תחומי משטרת ישראל, ובלמנו אותם.

יצחק הרצוג: יכול להיות שמישהו השתלט על יזמסקי והפעיל אותו לקחת את הקלטות.

יורי שטרן: אני חושב שיזמסקי זה שוטר אמיץ שגילה פרשיות נוראיות בתוך המשטרה.

יצחק הרצוג: האם יש סכנה כזו גם בתוך מערכות אכיפת החוק האחרות?

אילן פרנקו: אני לא יודע לומר.

אילן פרנקו: אני יכול כרגע לדבר רק על משטרת ישראל.

אילן פרנקו: אנחנו לקחנו אפשרות של ניסיון חדירה.

אילן פרנקו: אנו לוקחים אותו בחשבון גם היום, כמו שלקחנו בחשבון אפשרות של הגברת האיומים כלפי אנשי משטרה שמטפלים בפשיעה המאורגנת, ואנו ערוכים גם לזה.

אילן פרנקו: זה חלק מכללי המשחק.

אילן פרנקו: תפקידם לפשוע ותפקידנו להדוף כל ניסיון לנסות ולחדור לשורתנו.

אבשלום וילן: האם זיהתם ניסיונות של הפשע המאורגן להגיע למערכות פוליטיות?

אילן פרנקו: העיתונים של אתמול מלאים בכותרות על כך.

אילן פרנקו: אנחנו עדיין לא יודעים.

שלמה אהרונישקי: משטרת ישראל לא פועלת מול עבריינים על פי תיוג מפלגתי או מוצא.

איוב קרא: השאלה היא האם הם הצליחו לחדור לפוליטיקה.

שלמה אהרונישקי: אני לא יודע כי אני לא מזהה את המוצא המפלגתי של העבריין.

יורי שטרן: אותה שרה שמדובר עליה לא הגישה תלונה למשטרה.

איוב קרא: אני שואל באופן עקרוני, האם הצליחו לחדור לתנועות פוליטיות.

איוב קרא: לפי הפרסומים, נעצר מישהו מיסיון להשתלט על איזו מפלגה.

אילן פרנקו: לא זיהינו ניסיון להשתלט על מפלגות.

אילן פרנקו: כל מידע שיובא לשולחננו שיצביע על ניסיון כזה או אחר של ארגון פשיעה או חברים בארגון פשיעה להשתלט על מוסד ממשלתי, יטופל על ידנו.

ניסן סלומינסקי: האם זה נכון שיש איומים על שוטרים וקצינים שעוסקים בתחום הפשע, עד כדי כך שיש שומרי ראש לקצינים בצפון?

אילן פרנקו: יש איומים על שוטרים וקצינים שנלחמים בפשיעה.

אילן פרנקו: יש לנו נוהל עבודה מאוד מסודר שמבצע הערכת מצב ומצמיד להם סל אבטחה.

שלמה אהרונישקי: חלק מהפעילות בשנת 2003 שממוקדת מול ארגוני הפשיעה, יצרה לא מעט איומים על מערכת אכיפת החוק והמשטרה.

שלמה אהרונישקי: היא הציפה 4 מקרים של זריקת רימונים על תחנות משטרה.

שלמה אהרונישקי: זה לא בא בכדי, אלא כתוצאה מלחץ שאנו מפעילים עליהם.

ניסן סלומינסקי: האם באזור הצפון יש איומים רבים יותר?

אילן פרנקו: לא.

אבשלום וילן: אדוני המפכ"ל, אנו רואים בעיתונים שראשי משפחות פשע ידועות התפקדו למרכזי המפלגות.

אבשלום וילן: ראינו שעל ראש עירייה זרקו רימון, כאשר אותה משפחה נתנה ראיון ענק בעיתונות לפני שנתיים שהיתה מעורבת במפקדים פוליטיים.

אבשלום וילן: יש דוגמאות חיות.

אבשלום וילן: היה את שלומי אוז שישב כמה שדנים בכלא, כאשר ידוע על עיסוקיו בתחום גם היום.

אבשלום וילן: כך גם אלפרון.

אבשלום וילן: האנשים האלה מנסים כרגע לחדור למערכת הפוליטית.

אבשלום וילן: השאלה היא אם ברמה המודיעינית אתם פועלים כדי למנוע מקרים כאלה.

אבשלום וילן: מחר זה עלול להיות אסון.

שלמה אהרונישקי: אנו פועלים ברמה המודיעינית, החקירתית והמבצעית נגד כל מי שאנו מזהים שהוא עבריין או מתחכך ועוסק בתחומי העבריינות.

שלמה אהרונישקי: מה הוא עושה חוץ מזה, איפה הוא נמצא או לא נמצא, זה לא חשוב לנו.

שלמה אהרונישקי: אנו מטפלים בו כעבריין או כחשוד בביצוע עבירות.

יצחק הרצוג: האם יש אפשרות להרתיע את הגופים האלה ולומר להם באוזן כי התפקד מישהו שהוא מסונף לארגון?

שלמה אהרונישקי: אני לא מציע שניכנס לעניין הזה כרגע.

אילן פרנקו: אני ממשיך בסקירה.

אילן פרנקו: הפשיעה המאורגנת בחו"ל חצתה את הגבולות של מדינת ישראל.

אילן פרנקו: אנו מזהים פעילויות גם בחו"ל, ואנחנו מטפלים באמצעות נציגי משטרת ישראל שפרוסים בחו"ל.

אילן פרנקו: אנחנו ציירנו לעצמנו שני מעגלים שעל פיהם אנו רואים את תקיפת התופעה.

אילן פרנקו: המעגל הראשון הוא קואליציית הרשויות שהיום אנו עמלים על החיבור שלה.

אילן פרנקו: בסבב של מפגשים אנו רואים את כל הרשויות שעוסקות באכיפה במדינת ישראל מתחברות, כאשר המטרה של כולן היא תקיפת ארגוני הפשיעה.

אילן פרנקו: מדובר על משטרת ישראל, שיתוף פעולה עם משטרות זרות באמצעות נציגנו בחו"ל, רשויות האכיפה הכלכלית ופרקליטות המדינה.

יצחק הרצוג: מה זו היחידה לנותני שירותי מטבע.

אילן פרנקו: היחידה לנותני שירותי מטבע יושבת במשרד האוצר ועוסקת בפיקוח על צ'נג'ים.

אילן פרנקו: המעגל הנוסף שזיהינו הוא מעגל החיים, מעגל די מורכב שחייב לזרום כל הזמן.

אילן פרנקו: כל חוליה חייבת להיות מחוברת לחולייה השנייה.

אילן פרנקו: כאשר פורץ אירוע פלילי ונפתחת חקירה בשיתוף רשויות נוספות, מעצרים, כתבי אישום ותביעה של הפרקליטות, חקיקה, בתי משפט, הרשעה ובתי סוהר, זהו מעגל שלם שיוצר מעגל סגור שתפקידו לטפל בפשיעה.

אילן פרנקו: התפקיד של המעגל הזה הוא שכל חולייה בו תהיה מחוברת לחוליה האחרת.

אילן פרנקו: אני אתן סקירה קצרה של כיווני ההתמודדות, כיוון שכעת עובד צוות שעוסק בבנייתה של התוכנית שתוצג בשלב מאוחר יותר בפני ראש הממשלה.

אילן פרנקו: אנחנו זיהינו ארבעה כיווני התמודדות שבהם אנו ממוקדים.

אילן פרנקו: ניתן לראות את הפאזל של שיטות תקיפה ופעולה, תגבור כוח אדם ומשאבים מכשור , טכנולוגיה ואמצעים ושיתוף פעולה בין מערכתי.

אילן פרנקו: אנחנו בנינו מודל לתגבור כוח האדם שמתחיל מתגבורם של שני האגפים שמרכזים את הטיפול בלחימה בפשיעה, אגפי החקירות והמודיעין.

אילן פרנקו: היחידות הארציות, היחידות המחוזיות המרכזיות, המרחבים והתחנות פועלים במערך דומה.

יורי שטרן: האם זה אומר שאתם מתארגנים אחרת היום?

אילן פרנקו: זה אומר שאנחנו היום לא צריכים לשנות תפיסות עבודה, אלא להדק תפיסות עבודה קיימות שכבר פעלנו על פיהן ועל פי הנחיות שהתקבלו על ידי המפכ"ל והשר.

אילן פרנקו: אנחנו עומדים לתגבר יחידות שמשמשות כחוד החנית שלנו לטיפול בתופעת הפשיעה המאורגנת.

יורי שטרן: בתחילת הדיון שאלתי, האם אתם יכולים להפריד בין התפקיד שלכם לטיפול בלחימה בטרור לתפקיד ההתמודדות בפשיעה, כך שמשטרת ישראל לא תיקרע בין שניהם?

שלמה אהרונישקי: אין בזה שום יתרון יחסי במציאות שלל משטרה שקטנה על המדינה בעשר מידות.

שלמה אהרונישקי: ההפך, אתה תקטין את היכולת בכל אחד מהתחומים.

שלמה אהרונישקי: השלם הוא תמיד גדול יותר מסכום חלקיו.

שלמה אהרונישקי: אם נחלק היום את מה שיש לחצי, חצי יעסקו בטרור וחצי יעסקו בפשיעה, לא יהיה מספיק לא לטיפול בטרור ולא לטיפול בפשיעה.

שלמה אהרונישקי: המושג של משטרה עם שוטרים ורסיטילים, שיודעים לעשות את כל הדברים וריכוז מאמץ, הוא בסיס שבאמצעותו המשטרה מצליחה היום להתמודד איכשהו.

שלמה אהרונישקי: מי שרוצה ליצור כאן משטרה נפרדת לביטחון ומשטרה נפרדת לחקירות ולסדר ציבורי, צריך להבין כי המשמעות היא פי 4 ופי 10 כוח אדם.

שלמה אהרונישקי: אני לא רואה כרגע במדינת ישראל יכולת להגיע לזה, ולכן במציאות הזו, הדרך בה אנו פועלים היא הטובה ביותר.

שלמה אהרונישקי: שוטר מג"ב שלנו יודע להילחם גם בפשיעה, ואם מחר הוא לא יצטרך להילחם בפשיעה ויטפל רק בטרור, הוא לא יספיק לפעול לא פה ולא שם.

אסף חפץ: אני כמפכ"ל לשעבר תומך בכל מילה שנאמרה.

יורי שטרן: התגבור הוא נדרש, אבל בינתיים אין לכך גיבוי תקציבי.

שלמה אהרונישקי: את התוכנית הכללית השר צריך לאשר, ואנחנו נציג זאת לראש הממשלה על פי בקשתו.

אילן פרנקו: מדובר בתגבור כוח אדם ותגבור טכנולוגי.

איוב קרא: שלמה בן עמי תמך בפיצול המשטרה לשני מפכ"לים.

אילן פרנקו: אנו מדברים על תגבור כוח האדם ותגבור בתחום הטכנולוגיה.

אילן פרנקו: אנו רואים את הטכנולוגיה מכפילת כוח.

אילן פרנקו: טכנולוגיה מתקדמת יכולה לקדם הרבה מאוד את תקיפת הפשיעה.

אילן פרנקו: אחד הדברים המרכזיים הוא שיתוף פעולה בין-מערכתי.

אילן פרנקו: כוח אדם וטכנולוגיה הם הכרחיים ובלעדיהם לא נצליח להתקדם, אבל נדרש גם שיתוף פעולה בין-מערכתי.

אילן פרנקו: יש לנו תוכנית מאוד מסודרת ומגובשת שבה אנו מציגים את הצרכים של משטרת ישראל להידוק שיתוף הפעולה בתחום הבין-מערכתי.

אילן פרנקו: הנושא האחד הוא הנושא של בניית תוכנית להגנת עדים.

אילן פרנקו: התוכנית להגנת עדים לא קיימת היום במדינת ישראל.

אילן פרנקו: יש היום צוות שמוליך אותו משרד המשפטים, שאמור להציג את התוכנית בשלב כזה או אחר.

אילן פרנקו: זו תוכנית בסיסית נדרשת להגנה על עדים.

יורי שטרן: הבעיה היא תקציבית.

אילן פרנקו: זו תוכנית נדרשת בסיסית להגנה על עדים כדי שעדים יהיו עם מספיק מוטיבציה כדי להעיד.

אילן פרנקו: זו תוכנית עתירת משאבים, בעלות של 100,000,000 שקל לערך.

אילן פרנקו: במדינות מתוקנות התוכנית הזו קיימת, והיא צריכה להיות קיימת גם במדינה שלנו.

אילן פרנקו: יש לנו שורה ארוכה של נושאים שבהם אנו מציעים חקיקה, בנייה והקצאת מקומות כליאה, מיסוד התקיפה הכליאה האינטגרטיבית שבה משטרת ישראל עם כל רשויות האכיפה הכלכליות תוקפים ארגון פשיעה בפן הכלכלי ופועים בכיס.

שלמה אהרונישקי: הוא פסח על הסעיף השלישי, מיצוי הענישה הקיימת בחוק.

דן ארבל: לא שיתפו אותנו מספיק בעניין הזה.

דן ארבל: שום דבר מכל זה לא יתבצע אם בתי המשפט לא יהיו שותפים מלאים.

שלמה אהרונישקי: יש צוות של מנכ"ל משרד המשפטים.

יורי שטרן: בכמה מקרים ראינו שאדם שדקר מישהו שוחרר בקלות יתר.

דן ארבל: אנחנו תומכים מאוד בהגברת המשאבים למשטרת ישראל בשביל לטפל בפשיעה, אבל ברור לגמרי שזו שרשרת.

דן ארבל: ככל שהמשטרה תתוגבר יותר, כך יוזרמו יותר תיקים לבתי המשפט.

דן ארבל: בבתי המשפט יש היום 520 שופטים בלבד.

דן ארבל: האם מישהו מעלה על דעתו שהם יכולים לטפל בכל התיקים הללו?

אבשלום וילן: לפני שבועיים היה אצלי רמ"ח איסוף במודיעים המשטרה.

אבשלום וילן: הוא סיפר לי שכאשר הם סוף סוף תפסו רשת שהפעילה בתי קזינו באילת ומכוני ליווי, הביאו את כל ההוכחות למשטרה ושמו את היד על הרכוש שלהם בארץ ובחו"ל, השופט החזיר כמעט את הכל ושפט אותם ברחמים.

אבשלום וילן: השאלה היא אם הנושא הזה הוא בסדר עדיפויות גבוה, מדוע אתם על העבירות של ארגוני הפשיעה לא נותנים את המקסימום המופיע בחוק?

אבשלום וילן: מדוע אתם כל כך רחמנים נגד הגרועים שבחברה?

יצחק הרצוג: אחר כך אתם יוצאים נגד עונשי מינימום.

דן ארבל: אף תיק לפי החוק החדש עוד לא הגיע לבתי המשפט.

אבשלום וילן: אנחנו מדברים על החוקים הקיימים.

דן ארבל: האמירה שאנחנו מקלים היא לא נכונה.

דן ארבל: לוקחים מקרה אחד מסוים שבו במקרה היתה הקלה ונותנים אותו כדוגמא.

אבשלום וילן: דבר עם רמ"ח איסוף במשטרת ישראל.

דן ארבל: הסטטיסטיקה הכללית מצביעה על כך שישנה החמרה גדולה מאוד בשנה האחרונה.

יורי שטרן: אנחנו צריכים לקיים דיון נפרד עם מערכת בתי המשפט, כי זה תחום חשוב בפני עצמו.

דן ארבל: אני רק רציתי לציין שחייב להיות שיתוף פעולה.

דן ארבל: אני שמח לומר שאני פניתי למנכ"ל המשרד לביטחון פנים והוא השיב לי במהרה.

דן ארבל: אני מקווה שאנחנו ניצור איתו שיתוף פעולה.

דן ארבל: השר הוא גם השר שלנו לשעבר, ולכן זה יותר נוח לנו.

אילן פרנקו: אני רוצה לסכם את דבריי.

אילן פרנקו: ממשלת ישראל הכירה בעובדה שהטיפול בפשיעה הוא יעד לאומי.

אילן פרנקו: כדי שהטיפול בפשיעה אכן יהפוך להיות יעד לאומי, כל המערכות שמטפלות בפשיעה במדינת ישראל צריכות לחבר ידיים, אמצעים ומשאבים.

אילן פרנקו: שואלים אותנו למה אנו לא מצליחים כמו שג'וליאני הצליח בניו יורק.

אילן פרנקו: ג'וליאני הצליח בניו יורק כיוון שהוא היה ראש עיר שהחזיק בידיו את כל הסמכויות וכל המשאבים.

אילן פרנקו: הוא לא היה מפקד משטרת ניו יורק, אלא ראש העיר ניו יורק שהחליט שהוא נלחם בפשיעה ומחזק את כל הרשויות שעוסקות בלחימה בפשיעה.

יורי שטרן: אנו מציעים לראש הממשלה להפסיק להתעסק במאחזים וביישובים ולהתחיל להשקיע את מלוא כוחו בלחימה בפשיעה.

יורי שטרן: דיברתם קודם על הברחת נשק מצה"ל.

יורי שטרן: מה מידת שיתוף הפעולה שלכם עם צה"ל בטיפול בבעיה הזו?

יורי שטרן: האם בצה"ל הולכים לנקוט במדיניות הרבה יותר נוקשה בנוגע לכך?

יורי שטרן: זה תמיד היה תחום פרוץ.

יורי שטרן: אין שום בעיה להבריח תחמושת מכל מחנה.

אילן פרנקו: במשטרת ישראל אנחנו פיתחנו מודל עבודה מאוד מסודר בטיפול כל תופעת אמצעי הלחימה, מודל מודיעיני-מבצעי שבו אנחנו גם משתפים פעולה עם הרבה מאוד רשויות במדינת ישראל, כולל עם צה"ל.

אילן פרנקו: שיתוף הפעולה עם צה"ל הוא שיתוף פעולה טוב.

שלמה אהרונישקי: צה"ל נכנס לעניין יחד איתנו.

שלמה אהרונישקי: הרמטכ"ל בישיבה של המטה הכללי העלה את העניין.

שלמה אהרונישקי: מצ"ח מחובר אלינו גם כן.

שלמה אהרונישקי: ישנה היום תוכנית להגברת הפיקוח.

שלמה אהרונישקי: בנקודת הזמן הזו עדיין יש זליגה לא קטנה.

יורי שטרן: האם זה מחייב גם שינוי בחקיקה מבחינת הענישה על גניבת נשק?

שלמה אהרונישקי: לא.

יצחק הרצוג: תודה רבה על הסקירה.

יצחק הרצוג: אנחנו באמת חושבים זו מלאכת קודש שראויה לגיבוי מלא.

יצחק הרצוג: אדוני השר, אני הגשתי הסתייגות להוסיף לכם חצי מיליארד שקל, לא כגימיק אלא לאור החלטת הממשלה.

יצחק הרצוג: אני מאוד מקווה שהרוב במליאה יתמוך בהסתייגות הזו.

יצחק הרצוג: בנוגע לסחר בבני אדם, עברו כמה חוקים והחוק האחרון הוא חוק מצוין.

יצחק הרצוג: אני פרסמתי מאמר על רקע לכידה של כמה רשתות של סחר בנשים.

יצחק הרצוג: אני גם עבדתי עם המשטרה בעניין של הברחות נשים מכיוון סיני וקיבלתי בעקבות זה המון תגובות, כולל תגובה של שגרירות ארצות הברית שכתבה לי כי הם מצדם מציעים כל שיתוף פעולה בנושא הזה.

יצחק הרצוג: ישנן תוכניות בינלאומיות אדירות, אבל השאלה היא האם גם אתם עושים פעילות בינלאומית, כי ייבוא נשים הוא מכה עולמית.

יצחק הרצוג: מדובר בנשים שמגיעות ממדינות חבר העמים, מוברחות דרך מצרים ומובלות בסיני כמו שפחות עם וולטרן כל 6 שעות כדי לעמוד בהליכה, ומי שמתה בדרך, מתה כמו בהמה גסה.

יצחק הרצוג: השאלה היא, האם ישנו שיתוף פעולה ברמה בינלאומית.

יצחק הרצוג: כלי נוסף שקיים בדין הישראלי בשביל להילחם בעברייני הסמים, נקרא חילוט.

יצחק הרצוג: השאלה היא האם אתם רוצים להציע שזה יחול גם לגבי מי שמורשע על פי חוק ארגוני הפשיעה.

יורי שטרן: בחוק יש את הסעיפים האלה.

יצחק הרצוג: הליך החילוט לוקח זמן, אבל בסופו של דבר הוא מביא כסף.

יצחק הרצוג: חלק מהפעילות למאבק בסמים ממומנת על ידי כספי חילוט.

יצחק הרצוג: השאלה היא האם יש לכם המלצות ליעל את מערכת החילוט, ליעל את מערכת הכלים המשפטיים שעומדים לטובת המדינה בהליך הזה, והאם אתם רוצים להפעיל את הכלי הזה גם כלפי אותן משפחות פשע.

יצחק הרצוג: בשנות ה-70 פורסם דו"ח ועדת שמרון על הפשע המאורגן בישראל.

יצחק הרצוג: הוא דלף לתקשורת ופורסמו שמות משפחות.

יצחק הרצוג: כל אותן משפחות קרסו בעקבות אותה הבלטה תקשורתית אדירה שהן קיבלו.

יצחק הרצוג: השאלה היא האם לא הגיעה העת שהמשטרה תבוא ותפרסם את שמות משפחות הפשיעה כמסמך משטרתי רשמי.

יצחק הרצוג: האם יש לכם לקחים בכל הנוגע לפרשת אטיאס פה היה ניסיון למצוא עד מדינה בנושא מאוד כאוב.

יצחק הרצוג: האם יש לכם עמדה מגובשת והפקת לקחים בעקבות הפרשה הזו, כחלק מהמאבק שלכם בארגוני הפשיעה.

ניסן סלומינסקי: תודה רבה על הסקירה והפעילות.

ניסן סלומינסקי: מדינה יכולה להיות חזקה מבחינת הכוח הצבאי, אבל בכל זאת לקרוס פנימה בגלל הדברים האלו.

ניסן סלומינסקי: אנו רגילים להמון סיסמאות.

ניסן סלומינסקי: ראש הממשלה הגדיר את זה כיעד לאומי.

ניסן סלומינסקי: השאלה היא מהי המשמעות של כך.

ניסן סלומינסקי: האם יש לכך משמעות מעשית או שזה נשאר בגדר הצהרה?

ניסן סלומינסקי: אתם אולי עובדי מדינה ולא יכולים לעשות כלום, ולכן זה התפקיד שלנו.

ניסן סלומינסקי: אם ההגדרה של יעד לאומי שראש הממשלה הגדיר נשארה כהצהרה בלי משמעות, תגידו לנו את זה.

ניסן סלומינסקי: תנו לנו לפחות לעשות את מה שאנחנו יכולים לעשות כדי לאנוס את המערכת כן לבצע זאת.

ניסן סלומינסקי: אדוני המפכ"ל, אתה צודק שאי אפשר להקים כמה סוגים של משטרה, אך יחד עם זאת זה לא יכול להיות ששוטר מג"ב שמתמחה בטרור הוא גם יהיה מומחה בטכנולוגיה.

ניסן סלומינסקי: זה בלתי אפשרי.

ניסן סלומינסקי: לא תמצא אדם אחד שיאחד בתוכו את הכל.

ניסן סלומינסקי: אתה צריך לייחד אנשים מיוחדים למשימה הזו.

ניסן סלומינסקי: כמו שאנו רוצים שיהיו אנשים מיוחדים מומחים ללחימה בטרור שיוכלו להתמודד עם הטרור הנגדי, אנו רוצצים שיהיו אנשים מומחים שיוכלו להתמודד טכנולוגית עם הצד השני.

ניסן סלומינסקי: היום הצד השני פועל בטכנולוגיה ברמה גבוה ביותר.

ניסן סלומינסקי: הוא מפעיל את כל המשאבים, לוקח את האנשים הכי מומחים ואת הטכנולוגיה הכי גדולה.

ניסן סלומינסקי: אם אתם תישארו עם טכנולוגיה משנות ה-80, זה לא יעזור.

ניסן סלומינסקי: השאלה היא האם אתם מסוגלים להתמקצע בכל אותם תחומים כדי להתמודד עם האנשים, ומה המשמעות של זה.

ניסן סלומינסקי: אמרתם הרבה מאוד דברים שצריך אותם.

ניסן סלומינסקי: השאלה היא מה עושים באמת.

ניסן סלומינסקי: גם אנחנו אומרים שצריך עוד המון דברים.

ניסן סלומינסקי: אתם כבר בשלב שעושים.

ניסן סלומינסקי: השאלה היא מה באמת עושים.

ניסן סלומינסקי: אנחנו כאן בוועדה מלאי הערכה אליכם, ועל כן אנו רוצים שתגידו לנו כיצד אנו יכולים לעזור לכם כדי שאתם תוכלו לעבור מהשלב של "צריך" לשלב של עשייה.

יורי שטרן: אני יכול לענות במקום המפכ"ל.

ניסן סלומינסקי: חוץ מכסף.

ניסן סלומינסקי: כסף זה אלמנט אחד, אבל הוא לא האלמנט היחיד.

ניסן סלומינסקי: יכול להיות שישנן מלחמות פנימיות שמפריעות או כל מיני בעיות אחרות.

ניסן סלומינסקי: אחרי שהציבור כולו יודע על כל ארגוני הפשע וכל ילד יודע את כל ארגוני הפשע על כל ענפיהם ואנחנו יודעים את השמות, שום דבר לא קורה.

ניסן סלומינסקי: כולם ממשיכים לדבר ושום דבר לא קורה.

ניסן סלומינסקי: השאלה היא האם אנחנו לא מסוגלים לחדור ולהפיל את הראשים.

ניסן סלומינסקי: על הקטנים אתם אומרים שחבל על הזמן.

ניסן סלומינסקי: הציבור תמיד ישאל איך הראשים מסתובבים חופשי.

אבשלום וילן: ראש אמ"ן ציין את היקף ההימורים הבלתי חוקיים.

אבשלום וילן: ראינו בסקירה כי עיקר המאבק היום ברצח אזרחים חפים מפשע הוא סביב הבלתי חוקיים.

אבשלום וילן: פה יושב הכסף הכל.

אבשלום וילן: הוא העריך את זה ב-14 מיליארד.

אבשלום וילן: בוועדה שלי למניעת אלימות בספורט, מצאנו כי רק בספורט זה מגיע ל-2.5 מיליארד דולר.

אבשלום וילן: כלומר, עשרה מיליארד מסתובבים בשוק של ההימורים הבלתי חוקיים בספורט.

אבשלום וילן: המועצה להסדרים הימורים בספורט מעבירה לכם את המקומות, רשימת הבנקים הבלתי חוקיים, ראשי המשפחות הקשורים בכך.

אבשלום וילן: אני יודע כי בפרשיות זעירות הוגשו כתבי אישום ונגמרו בקנס של 15,000 שקל.

אבשלום וילן: אותן משפחות להשיג היום גם לגיטימציה.

אבשלום וילן: אם חבר הכנסת הרצוג אמר כי בשנות ה-70 היתה הוקעה, היום הם חושבים כי הם מכובדים.

אבשלום וילן: הם אנשי עסקים והם מנסים לחדור ולמרכזי מפלגות.

אבשלום וילן: זו לא הבעיה רק של הליכוד.

אבשלום וילן: מחר מישהו אחר בשלטון, והם יגיעו גם לשם.

אבשלום וילן: זה ניסיון לקבל לגיטימציה.

אבשלום וילן: זה קיים היום גם בקבוצות כדורגל.

אבשלום וילן: גם אדוני השר וגם חבר הכנסת כבל אוהדים קבוצת כדורגל מסוימת ששם בשנה האחרונה ישנם ניסיונות של אותן משפחות לחדור.

אבשלום וילן: מאמן מכבי תל אבי אמר כי הוא לא יודע על כלום, אבל אני יכול לומר לכם כי הגיעו אליו שני ראשי משפחות והסבירו לו במכוניתם מי צריך להיות בהרכב ומי לא.

אבשלום וילן: הנהלת מכבי תל אביב עומדת בפרץ, אבל עיתונאי שכתב משהו בזכות ההנהלה הוכנס לרחוב חשוך לאחר יומיים וקיבל מכות.

אבשלום וילן: האיתותים ידועים.

אבשלום וילן: בארצות הברית פועלים באותן שיטות.

אבשלום וילן: המודיעים שלכם יודע את זה.

אבשלום וילן: מדובר באותן משפחות.

אבשלום וילן: המפכ"ל אמר כי בשב"כ ישנו הליך של מעצר מינהלי.

אבשלום וילן: השאלה היא מה יכולה לעשות משטרת ישראל.

אבשלום וילן: עם רמ"ח איסוף מספר לי על מקרים בהם המשטרה אחרי שנתיים של עבודה מביאה את כחל החומר לבית משפט, והשופט מחזיר 80% מהכסף והרכוש חזרה.

דן ארבל: האם אתה באמת חושב שהשופט הזה הוא כל כך מקל?

אבשלום וילן: אני לא יודע.

אבשלום וילן: אני יודע כי אנחנו החמרנו את החקיקה בתחום האלימות בספורט, ואתם יותר מדי פעמים שפטתם לקולה ולא לחומרה.

אבשלום וילן: אם אני משווה את הטיפול בחוליגנים בכדורגל באנגליה, אני רואה כי התופעה אצלנו היא הפוכה.

אבשלום וילן: השופטים לא נותנים את המקסימום בבתי המשפט, ועל כן ממשיכים להתפרע במגרשים.

יורי שטרן: אני אמרתי קודם כי אנו נקיים ישיבה נפרדת עם בתי המשפט.

יורי שטרן: לגבי מקרה דקירה למוות באשדוד אנו ביקשנו את כל הפרוטוקולים של הישיבות ופסק הדין.

יורי שטרן: אתה יכול לקבל את כל זה גם לגבי המקרה עליו אתה מדבר.

יורי שטרן: יכול להיות שבעיון בתיק אתה תמצא תשובות לשאלות.

אבשלום וילן: המפכ"ל אמר כי השנה היו 9 הרוגים באירועים פליליים.

אבשלום וילן: במוצאי שבת זרקו שני רימוני רסס על ראש עירייה בישראל.

אבשלום וילן: עברו פה את כל הקווים האדומים, ואנחנו ממשיכים לדבר ולהסביר.

איתן כבל: אני מצטרף לברכות לעבודתה של המשטרה, ואני לא ציני.

איתן כבל: בשורה התחתונה, המשטרה לא הצליחה ולא מצליחה להתמודד עם הפשיעה שחצתה גבולות.

איתן כבל: זו האמת ובגלל זה אנו יושבים כאן.

איתן כבל: אני מסכים כי הנושא המרכזי שנמצא על סדר היום ומונע מהמשטרה להתעסק בייעוד האמיתי שלשמה היא הוקמה, זה הלחימה בטרור.

איתן כבל: אמרתי זאת קודם כי השוטרים צריכים להחליף את המדים שלהם למדים ירוקים.

איתן כבל: אני לא יודע למי מכם יצא לאחרונה להתקשר למוקד 100 של המשטרה.

איתן כבל: יש הרבה בעיות שאין להם זמן להתעסק איתן, כמו גניבת רכב או דברים מהסוג הזה.

איתן כבל: בסופו של דבר מדובר באיכות החיים שלנו.

איתן כבל: בסופו של דבר זו החלטה אסטרטגית, כי אם אחרי כל האירועים שקרו לאחרונה שבוע שעבר יש אירוע שבעקבותיו כל הכוחות מוצאים לשטח, העבודה נפסקת.

איתן כבל: אני מנסה לומר שכדי שתהיה התמודדות נכונה עם הפשע המאורגן, המשטרה לא צריכה להתעסק עם פינוי מתנחלים.

איתן כבל: עם כל הנחישות של פרנקו, המשטרה לא תוכל להתעסק עם העניין שלשמו אנחנו יושבים פה.

אסף חפץ: אני חושב שיש חשיבות רבה לשמוע מניסיונם של מפכ"לים לשעבר שצברו ניסיון רב.

אסף חפץ: אני מלא שבחים להצגה של המשטרה.

אסף חפץ: אני רוצה להתחיל מסוף הדברים של אילן.

אסף חפץ: ג'וליאני מצליח להילחם בפשיעה כי הוא ראש עיר.

אסף חפץ: הניסיון שלך להטיל את האחריות ללחימה בפשיעה על המשטרה היא שגיאה מיסודה.

אסף חפץ: אנחנו מפסידים כוח עצום ברגע שראשי הערים לא מעורבים בלחימה בפשיעה.

אסף חפץ: אני לא כל כך אוהב שהמשטרה מציגה את הסטטיסטיקה.

אסף חפץ: הייתי יותר רוצה שראשי העיר יציגו את הסטטיסטיקה, אבל הבעיה היא שזה לא אפשרי במדינת ישראל.

אסף חפץ: מי שחושב שהמשטרה נלחמת בפשיעה זאת החברה.

אסף חפץ: מי שמייצר את העבריינות בסופו של דבר זו החברה, ולכן הפתרונות נמצאים שם.

אסף חפץ: יש לנו ליקוי כתוצאה מזה שאנו מדינה חדשה.

אסף חפץ: צריך לעבור שינוי ולתת משקל רב יותר למערכת המקומית, להטיל עליה אחריות ולתת לה גם גמישות.

אסף חפץ: זה מה שקרה במקרה של ג'וליאני.

אסף חפץ: הוא ראה שהעיר נופלת מבחינה כלכלית, הכניס משאבים והציל את העיר.

אסף חפץ: נושא הלחימה בפשיעה החמורה הוא נושא משטרתי וטוב שהוא עבר לרמה הלאומית.

אסף חפץ: אנו רואים תוכנית ויכולת של המשטרה שהיא יכולת טובה.

אסף חפץ: יש לה מודיעין טוב, יחידות מרכזיות טובות והיא יודעת מה קורה.

אסף חפץ: בתקופתי הקמתי שלוש יחידות מרכזיות כי ראיתי את הצורך הזה.

אסף חפץ: היום צריך לתגבר אותן.

אסף חפץ: הן חלשות מדי.

אסף חפץ: הזעקה של המשטרה לאמצעים נוספים היא נכונה.

אסף חפץ: היכולת של המשטרה, היכולת, הטכנולוגיה והתחכום היא ברמה טובה.

אסף חפץ: לדעתי, משפחות הפשע עשו טעות.

אסף חפץ: כל מדינת ישראל עכשיו נגדם.

אסף חפץ: מכיוון שלא השלטון, לא משטרת ישראל ולא מערכת הפרקליטות מושפעת מגורמים עבריינים, אנחנו נמצאים במצב טוב.

אסף חפץ: תפקידה של הכנסת הוא לגבות ולסייע.

אסף חפץ: אם יתנו את המשאבים המתאימים, אין לי ספק שמשטרת ישראל תישחק את המערכות האלה ותביא למצב הרבה יותר טוב.

אסף חפץ: אני תומך בדברי המפכ"ל, אסור לפצל את המשטרה.

אסף חפץ: זה מוציא את הגמישות ואת כחל היכולות מידיו של המפכ"ל.

אסף חפץ: השוטר הורסיטילי הוא הפתרון הטוב ביותר.

אסף חפץ: 80% הוא נלחם בפשיעה ו-20% הוא נלחם בטרור.

אסף חפץ: אני לא חושב שצריך לתלות בטרור את העלייה בפשיעה.

אסף חפץ: צריך לתלות זאת במערכת החברתית.

אסף חפץ: אני מציע לא להשתעשע ברעיונות לפיצול המשטרה.

אסף חפץ: אני כן חושב שצריך להשתעשע ברעיון לחבר את העורף למשטרת ישראל.

אסף חפץ: אני חושב שצריך לקדם את הרעיון הזה.

אסף חפץ: זה רעיון שמקדם אותנו מול תרחישים כמו אירועי אוקטובר 2000.

יורי שטרן: אני רוצה להוסיף שאלה נוספת לכל השאלות שנשמעו כאן.

יורי שטרן: הלהיט המשטרתי של אמצע שנות ה-90 היה המאפיה הרוסית.

יורי שטרן: לזה הוסבו יותר מדי משאבים, בעיני, אולי על חשבון התמודדות עם המאפיות המקומיות שלנו.

יורי שטרן: האם היום בדיעבד אתם חושבים שהיתה מאפיה רוסית במדינת ישראל ושכדאי היה להשקיע כל כך הרבה?

אסף חפץ: אני יכול לענות על זה, כיוון שאני התעסקתי עם זה בעבר.

אסף חפץ: אנחנו זיהינו איום כבד מאוד, ולהערכתי היום הסיכון הזה ירד ונבלם כתוצאה מהפעילות המשטרתית.

אסף חפץ: ראינו ניסיון של חדירה לשלטון, שהיום פחות רואים את זה.

אסף חפץ: בתקופה שלי היה ניסיון לחדור דרך כל מיני מערכות, בעיקר דרך הפריימריס, גם לממשלה וגם למערכות המקומיות.

צחי הנגבי: אנחנו לא הצגנו פה את ההישגים הגדולים של המשטרה בקרב נגד ארגוני הפשיעה, הישגים מעשים שבעקבותיהם נמצאים עשרות אנשים מאחורי סורג ובריח, לרבות ראשי ארגוני פשע בירושלים, בתל אביב ובצפון.

צחי הנגבי: מה שחשוב כרגע הוא להתמקד בעתיד.

צחי הנגבי: העובדה היא שבלעדי ההישגים האלה היינו בתוך אנרכיה מוחלטת.

צחי הנגבי: הקרב בין כנופיות הפשע לא מתקיים סתם.

צחי הנגבי: הוא מתקיים מתוך תחושה שלהן וידיעה שלהן שיש פה כסף רב שמתגלגל.

צחי הנגבי: מדינת ישראל היא מדינה קטנה, ולכן הטריטוריות שעליהן הן נלחמות, הן מצומצמות.

צחי הנגבי: בסופו של דבר בקרב הזה נפגעים אנשים חפים מפשע.

צחי הנגבי: אף אחד לא יחזיר את שקד שלהוב, שרה בן אדירי, הספר בהוד השרון והשלושה האחרונים שנהרגו באלנבי.

צחי הנגבי: המטרה היא למנוע את התופעה הזו.

צחי הנגבי: זה רק סימפטום לקרב על הכסף הגדול בין כנופיות הפשע.

צחי הנגבי: על רקע ההתפתחות הזו, ההנחיות החד משמעיות שלי ושל המפכ"ל היו, להציב את נושא המאבק במשפחות הפשע כיעד מספר אחד.

צחי הנגבי: כאשר אנו אומרים יעד מספר אחד זה לא לצורך הפרפרזה.

צחי הנגבי: לא מדובר במסע של שבוע או חודש.

צחי הנגבי: זה אומר כי מכאן והלאה כל מחוזות המשטרה בכל הכוח והנחישות להילחם בתופעה.

צחי הנגבי: היעד הוא יעד של הכרעה ולא של שוויון, צמצום או תיקו.

צחי הנגבי: אנו רוצים להגיע למצב שבו כל ראשי ארגוני הפשיעה יילכדו, יורשעו וילכו לשנים ארוכות מאחורי סריג ובריח, ולא פחות מזה.

צחי הנגבי: אנו רוצים להגיע למצב שבו הרכוש העצום שהושג, ויש לנו גיבוי מרשויות המס, מס הכנסה ומע"מ והרשות להלבנת הון, יילכד, יחולט וילך לאוצר המדינה.

צחי הנגבי: מדובר פה על נכסים, כסף עצום ונדל"ן.

צחי הנגבי: הדברים האלה עד היום לא טופלו בצורה ישירה על ידי כלל המערכות במדינת ישראל.

אבשלום וילן: זאת אומרת שזה יכול להשפיע על גובה התקציב.

צחי הנגבי: עשו את זה בארצות הברית.

צחי הנגבי: כולנו מכירים את המקרה המפורסם של אל קפונה.

צחי הנגבי: אפשר להשיג גם פה הישגים כאלה.

צחי הנגבי: כאשר אני אומר הכרעה מוחלטת, אני מתכוון שהתשתיות שמייצרות את הכסף יקרסו, תעשיית ההימורים הבחלתי חוקיים, תעשיית הסחר בנשים ותעשיית הלבנת ההון.

צחי הנגבי: זה קרב ארוך מאוד.

צחי הנגבי: גם אם לא נקבל שקל אחד לאוצר המדינה, נתמודד ונציג את היעד הזה לעצמנו.

צחי הנגבי: צריך ליצור מצב בו אדם שמעיד לא נשחט למחרת, ושניתן להציל אותו ואת בני משפחתו.

צחי הנגבי: כך המוטיבציה שלו להעיד תהיה עצומה ביחס למוטיבציה הקיימת היום.

צחי הנגבי: היום אנשים פשוט יודעים שמדינת ישראל לא מסוגלת לקחת אותם ואת בני משפחותיהם לאחר הליך משפטי שאורך לפעמים שנים, ולאפשר להם חיים נורמליים במקום אחר.

צחי הנגבי: אל ההכרה הזו בחשיבות של התוכנית להגנת עדים הגיעו לפני עשרות שנים, כאשר התמודדו עם המאפיה בארצות הברית.

צחי הנגבי: כאן אנחנו עוד מדשדשים להתחיל בתוכנית כזו.

צחי הנגבי: לצורך כך נדרשת מעורבות של חברי הכנסת, הן ביצירת דעת הקהל והן בהשפעה על מקבלי ההחלטות.

צחי הנגבי: יש לזה משקל עצום.

צחי הנגבי: אנחנו צריכים את גיבוי הוועדה.

צחי הנגבי: אנחנו הולכים לראש הממשלה בעוד מספר ימים, והייתי מבקש מיו"ר הוועדה שתהיה פנייה של הוועדה להיפגש עם ראש הממשלה כוועדה שמופקדת על הנושא.

צחי הנגבי: כאשר אנחנו נכשלים, נכשלת גם הוועדה וגם הכנסת.

צחי הנגבי: יש פה נציגים מכל הסיעות.

צחי הנגבי: צריך להסביר לו את החשיבות של כך, ואני משוכנע שיהיה לזה משקל.

צחי הנגבי: אני מקבל את כל הדברים שנאמרו פה על ידי הדוברים השונים.

צחי הנגבי: אני רוצה לומר על משהו על הנושא שחל ייבוא נשים, נושא מרכזי במשטרת ישראל.

צחי הנגבי: הסחר בנשים הוצב על ידי המפכ"ל עוד בכהונה הקודמת כיעד מרכזי.

צחי הנגבי: יש הצלחה משמעותית, שבאה לידי ביטוי בכך שמדינת ישראל ירדה שלב בהיררכיה של הדרוג העולמי, ואנחנו מקווים שבעתיד אנחנו גם נעלה לקו העליון של מדינות מתוקנות, שהנושא הזה הוא בראש סדר העדיפות אצלן.

צחי הנגבי: בחודש הבא, לראשונה במדינת ישראל, ייפתח בשיתוף עם משרד הרווחנה והמשרד לביטחון הפנים, מעון לנשים מעידות.

צחי הנגבי: אחת הבעיות המרכזיות היתה שלנשים במכוניה הליווי לא היתה מוטיבציה להעיד כנגד אלה שעמדו מאחורי הרשתות האלה.

צחי הנגבי: המעון הזה יאפשר להן לשהות בישראל באופן מוגן לאורך זמן, חודשים ארוכים ואף יותר, ולבצע את הסיוע המשפטי שלהן לשם הבאת העבריינים לדין ולהרשעתם הסופית.

צחי הנגבי: במקלט הזה יש מקום ל-50 נשים, כאשר ניתן גם להגיע ל-70 נשים.

צחי הנגבי: זה ייתן תוספת כוח גדולה מאוד לקרב כנגד ייבוא נשים.

צחי הנגבי: חבר הכנסת הרצוג, אתה שאלת לגבי שיתוף פעולה בינלאומי.

צחי הנגבי: שיתוף פעולה כזה יכול להיעשות בעיקר עם המצרים, כי שם עיקר הבעיה.

צחי הנגבי: נשים ממולדובה, אוקראינה מוזרמות לשדה התעופה בקהיר, עולות לאוטובוס ומגיעות לאזור הגבול, הולכות 17 קילומטר ברגל, חלק נאנסות בדרך, ואם הן לא מחזיקות מעמד הן מושלכות לבאר.

צחי הנגבי: רובן שורדות, מגיעות לארץ, מועברות למכוני ליווי ומהוות שפחות מין ועוברות ייסורי תופת.

צחי הנגבי: בנושא הזה אנחנו כל הזמן לוחצים על המצרים.

צחי הנגבי: לפני יומיים היתה לי פגישה עם הקונסול המצרי בארץ.

צחי הנגבי: הוא מודע לנושא והבטיח לפעול יותר מאשר פעל עד היום.

צחי הנגבי: המשטרה פרסה לאורך גבול ישראל-מצרים, שהוא גבולך של 320 קילומטר את יחידות משמר הגבול יחד עם אוגדה של צה"ל.

צחי הנגבי: הם מצליחים במידה רבה לאתר הברחות מהסוג הזה, למרות שהן עדיין קיימות.

צחי הנגבי: זו מערכה יומיומית.

צחי הנגבי: נושא החילוט הוא נושא מרכזי.

צחי הנגבי: אילן פרנקו יכול לספר לכם שכל הכספים שמחולטים לאוצר המדינה בגין פעילות שהמשטרה מבצעת, לא חוזרים למשטרה, אלא באחוזים זניחים.

יצחק הרצוג: זה אבסורד.

אבשלום וילן: זה אור על פי חוק.

צחי הנגבי: אבל יש קרן חילוט והיא זו שצריכה להחליט לאן הולכים הכספים בסופו של דבר.

צחי הנגבי: הכספים הולכים לדברים שלא מביאים תועלת לקרב.

צחי הנגבי: אני חתמתי על צו שיאפשר לנציג המודיעין במשטרה לשבת בקרן החילוט ולהסביר את החשיבות של הפניית כוחות ומשאבים ליחידות המשטרה שכמעט מדי שבוע מפצחות פרשיות.

אבשלום וילן: אפשר להשיג 100,000,000 שקל אם תתמכו בהסתייגות של אבו.

שלמה אהרונישקי: ההתמודדות עם נגע חברתי שקיימת במדינת ישראל והיכולת לטפל במחלה החברתית הזו לא מתחילה ונגמרת בזה שבסוף עומדת בנקודת הקצה המשטרה.

שלמה אהרונישקי: היא קשורה למערכות רבות.

שלמה אהרונישקי: לא ניתן לטפל בבעיה הזו כאשר חלק מהחוליות הן חלשו והן לא דוגלות במדיניות אחידה, הן לא ממצות את מה שהן יכולות למצות.

שלמה אהרונישקי: חוזק השרשרת נקבע על ידי החוליה החלשה ולא החזקה.

שלמה אהרונישקי: אנחנו לא חיים בעולם אוטופי, ועל כן אנחנו צריכים לראות איך ניתן לפעול הכי טוב עם מה שיש, איך מפעילים את סדר הכוחות נכון, איך מתעדפים אותו נכון ואיך פועלים.

שלמה אהרונישקי: כאשר אנחנו מדברים על משטרה ורסיטילית זה לא במקום המשטרה המקצועית ובמערכות הטכנולוגיות מטפלים אנשים שיודעים טכנולוגיה.

שלמה אהרונישקי: יש לנו אנשי מקצוע מהטובים ביותר במדינת ישראל.

שלמה אהרונישקי: משטרת ישראל במשך שלוש שנים מקבלת פרס ראשון לפיתוחים טכנולוגיים בנושא מחשב ותוכנות.

שלמה אהרונישקי: טיפול בפשיעה קשור במעגלים רבים.

שלמה אהרונישקי: אין שום אפשרות להכריע אם לא תהיה החלטה נחושה של כל המערכות, שאתם חלק מהן, שרוצות להכריע.

שלמה אהרונישקי: בשביל להכריע צריך החלטה שיש לה משמעויות.

שלמה אהרונישקי: אי אפשר רק להגיד בלי לבצע, ואני לא מדבר רק על המשאב הכספי.

שלמה אהרונישקי: אני מדבר על מצב בו מערכות שלמות תקומנה בבוקר ותאמרנה כי עם זה הן הולכות עכשיו.

שלמה אהרונישקי: ברור זה לפעמים יבוא על חשבון דברים אחרים.

שלמה אהרונישקי: מדינת ישראל החליטה שבשנתיים השלוש האחרונות, הדגש המרכזי יהיה ללחימה בטרור.

שלמה אהרונישקי: מפגע שמצליח להגיע למרכזי ערים , להתפוצץ ולהרוג מאות אזרחים, הוא איום מידי.

שלמה אהרונישקי: לטווח הבינוני והארוך האיום המרכזי על מדינת ישראל זו הפשיעה.

שלמה אהרונישקי: זה איום על החברה, על החוסן החברתי.

שלמה אהרונישקי: אם לא נתחיל היום לשנות את האיזון, לא נגיע בעוד 10 שנים למה שאנחנו רוצים להגיע.

יורי שטרן: תודה לשר לביטחון פנים, למפכ"ל המשטרה ולמנכ"ל המשרד ולמנכ"ל מערכת בתי המשפט.

יורי שטרן: אני רוצה לסכם את הישיבה.

יורי שטרן: אנחנו תומכים בתוכנית שלכם.

יורי שטרן: אני אשלח באופן מידי מכתב לראש הממשלה בשם כל חברי הוועדה, בו נכתוב כי אנו מבקשים מהממשלה לאמץ בתוכנית ותמוך בה.

יורי שטרן: בנוסף, אני מקבל את הרעיון שלך ואני אבקש פגישה עם ראש הממשלה, איתך, אדוני השר, ועם ראשי המערכת.

צחי הנגבי: בלעדנו.

יורי שטרן: נראה איך נבנה את זה.

יורי שטרן: בנוסף, ההחלטה היא החלטה אסטרטגית.

יורי שטרן: במשך שנים שאלנו מה פשר דו הקיום בין המשטרה לבין הפשע.

יורי שטרן: כולם יודעים איפה הם ומי הם, אבל מסיבות מודיעיניות ואחרות לא נוגעים בהם.

יורי שטרן: אם ההחלטה האסטרטגית התקבלה ואתם כן מתכוונים להילחם בכל העולם התחתון, אנחנו נותנים לכם ברכה על כך וגיבוי מלא בכל אשר נוכל לעשות, כולל בתחום החקיקה.

יורי שטרן: אנו מבקשים שתעבירו לנו רעיונות לכך.

יורי שטרן: חלק מהדברים זזים בתחום החקיקתי על ידי יוזמות של חברי כנסת עצמם, כאשר הממשלה מישרת קו עם הכנסת.

יורי שטרן: אתם בוודאי כמשרד גם כן תעבירו לנו בקשות.

יורי שטרן: אני עכשיו התרשמתי עוד יותר כמה חשוב לנו לקדם את הנושא של הפרטת בתי הסוהר, כיוון שזה יפתור את הבעיה של מצוקת מקומות כליאה בזמן שאנחנו מבקשים מכם למלא כמה שיותר את המקומות האלה באותם הפושעים שבינתיים מסתובבים חופשי.

יורי שטרן: הבקשה שלנו היא לא להזניח את הפשיעה הקטנה.

יורי שטרן: האזרחי הקטן הוא קודם כל סובל מהגניבות והקטטות.

יורי שטרן: אני מקווה שהכרזת המלחמה על הפשע המאורגן לא תבוא על חשבון ההתמודדות עם הפשיעה הקטנה, שהיום נמצאת בהפקרות מוחלטת.

יורי שטרן: היום חבל על הזמן של האדם שמגיע להתלונן בתחנת המשטרה.

יורי שטרן: יש לכם מגוון רחב מאוד של משימות וכוח מצומצם.

יורי שטרן: אני חושב שאנחנו ננסה לעשות איזושהי עבודה על מנת להבטיח שחלק ניכר מהכספים שהמדינה שמה עליהם יד, כתוצאה מהפעילות המשטרתית, יועברו לצורך פעילות המשטרה ותגבורה.

יורי שטרן: זה המקור הטבעי ביותר לפתרון חלקי של מצוקת המשאבים של המשטרה.

יורי שטרן: הדבר המידי שאנחנו כוועדת הפנים נוכל לעשות הוא פורום שלכם ביחד עם הרשויות המקומיות.

יורי שטרן: נבדוק אם אנו נוכל להזיז משהו בתחום הזה.

אבשלום וילן: בלי טכנולוגיה כלום לא ילך.

יורי שטרן: הכל זו מקשה אחת.

יורי שטרן: היתה לנו פה ישיבה ספציפית על נושא העבריינות בשוק הסיטונאי בתל אביב.

יורי שטרן: סוכם שראשי המחוז ייפגשו עם הסוחרים.

יורי שטרן: הפגישה הזו טרם התקיימה.

אילן פרנקו: היא התקיימה.

יורי שטרן: אז העדכון האחרון שאני קיבלתי מלשכות המסחר לפני שבועיים, היא שהיא לא התקיימה.

יורי שטרן: אני בעד איחוד המערכות.

יורי שטרן: יש לי בעוד מספר דקות פגישה עם אלוף פיקוד העורף.

יורי שטרן: בצה"ל אין התלהבות מן הרעיון הזה.

יורי שטרן: אנחנו דנים היום על חקיקה שלמה לטיפול במקרה של אסון המוני, כאשר החקיקה הזו כולה תקועה בתפר הזה בין הצבא למשטרה.

יורי שטרן: אנחנו חייבים למצוא פתרון מערכתי שונה.

יורי שטרן: תודה רבה, הישיבה נעולה.